Ruutuhypyt

Ruutuhypyt (Hopscotch, suomeksi myös Vakoilijan jäljillä ja Ruutuhyppelyä) on vuonna 1980 valmistunut yhdysvaltalainen komediallinen vakoiluelokuva, jonka on ohjannut Ronald Neame. Elokuva perustuu Brian Garfieldin romaaniin Ihmismetsästys (Hopscotch) vuodelta 1975, ja sen käsikirjoittivat Garfield ja Bryan Forbes. Elokuvan pääosassa on Walter Matthau.Hopscotch (1980): Credits AFI Catalog of Feature Films. Viitattu 12.8.2024. Hän sai roolistaan parhaan komediaelokuvan miespääosan Golden Globe -ehdokkuuden.Hopscotch Golden Globe Awards. Viitattu 12.8.2024. == Juoni == Kokenut CIA-agentti Miles Kendig (Walter Matthau) siirretään pois kenttätyöstä Euroopassa, koska hänen uusi esimiehensä Myerson (Ned Beatty) ei pidä hänen toimintatavoistaan. Kendig häipyy Itävaltaan naisystävänsä Isobelin (Glenda Jackson) luo ja alkaa kostona kirjoittaa CIA:n kannalta kiusallisia paljastusmuistelmia, jotka hän lähettää luku kerrallaan eri maiden tiedustelupalveluille. Kendigin entiset työtoverit jahtaavat häntä pitkin Eurooppaa ja Amerikkaa mutta hän on aina askeleen edellä ja onnistuu nöyryyttämään Myersonia perinpohjaisesti. Lopuksi Kendig lavastaa kuolemansa lento-onnettomuudessa Englannissa ja hänen muistelmansa julkaistaan kirjana etukäteen tehdyn kustannussopimuksen mukaisesti. == Näyttelijät == ==Tuotanto== Ihmismetsästys-romaani oli syntynyt, kun kirjailija Garfield halusi haastaa itsensä kirjoittamaan vakoilutrillerin, jossa kukaan ei kuolisi. Sen elokuvausoikeudet hankkinut tuottaja Ely Landau järjesti ohjaajaksi brittiläisen Neamen, ja Garfield auttoi laatimaan romaanin pohjalta komediakäsikirjoituksen, vaikka itse kirja ei ole humoristinen.Glenn Kenny: Walter Matthau Sings! (and Other Delights of Hopscotch) The Criterion Collection 15.8.2017. Viitattu 12.8.2024.Michael Barrett: ‘Hopscotch’ is Anchored in Walter Matthau’s Playful, Irascible Personality PopMatters 22.8.2017. Viitattu 12.8.2024. Isobelin hahmo keksittiin elokuvaa varten. Garfield oli pettynyt romaaniensa aiempiin elokuvasovituksiin, mutta kertoi myöhemmin nauttineensa Ruutuhyppyjen tekemisestä.Chuck Bowen: Blu-ray Review: Ronald Neame’s Hopscotch on the Criterion Collection Slant 17.8.2017. Viitattu 12.8.2024. Ennen Matthauta päärooliin harkittiin Warren Beattya, George C. Scottia tai Cliff Robertsonia.Hopscotch (1980): History AFI Catalog of Feature Films. Viitattu 12.8.2024. Juutalainen Matthau oli menettänyt perheenjäseniään holokaustissa, joten hän suostui kuvaamaan Oktoberfestille sijoittuvan kohtauksen Münchenissä Saksassa vain sillä ehdolla, että hänen pojalleen David Matthaulle ja tytärpuolelleen Lucy Saroyanille annettiin roolit elokuvassa. Matthau ideoi ja kirjoitti itse eräitä kohtauksia ja olisi Neamen mukaan ansainnut maininnan kolmantena käsikirjoittajana. Matthau oli oopperan ja W. A. Mozartin musiikin ystävä, joten hänen ehdotuksestaan Ruutuhypyissä kuullaan paljon Mozartia ja hänen hahmonsa kuuntelee ja laulaa katkelmia useista ooppera-aarioista. ==Lähteet== Luokka:Yhdysvaltalaiset vakoiluelokuvat Luokka:Yhdysvaltalaiset komediaelokuvat Luokka:Vuoden 1980 yhdysvaltalaiset elokuvat Luokka:Ronald Neamen ohjaamat elokuvat Luokka:Yhdysvaltalaiset romaaneihin perustuvat elokuvat